Καρίμ Αμπντούλ Τζαμπάρ

Πρώτα Χρόνια

Ο Τζαμπάρ γεννήθηκε στις 16 Απριλίου 1947 και μεγάλωσε στο Μανχάταν στη Νέα Υόρκη.
Πρωτοέπαιξε μπάσκετ σε ομάδα στο γυμνάσιο όπου φοιτούσε (το Power Memorial Academy) όπου ήταν και μεγάλος  αστέρας της ομάδας του και με το οποίο έκανε μια εντυπωσιακή σεζόν με 79 νίκες και 2 ήττες κάνοντας και ένα σερί 71 νικών. Με την ομάδα του  Power Memorial Academy κατέκτησε 3 πρωταθλήματα Νέας Υόρκης. Στο γυμνάσιο σημείωσε 2.067 πόντους.

Κολέγιο

Στο κολέγιο αγωνίστηκε στην ομάδα μπάσκετ του UCLA από το 1966 ως το 1969 και συνέβαλε σε ένα ασύλληπτο ρεκόρ της ομάδας που σε αυτά τα τρία χρόνια μετρούσε 88 νίκες σε 90 αγώνες!
Κατα την καριέρα του στο NCAA ο Τζαμπάρ βραβεύτηκε 2 φορές ως παίκτης της χρονιάς το 1967 και το 1969 και τιμήθηκε σαν καλύτερος παίκτης του τουρνουά και τις 3 χρονιές.
Σε μια προσπάθεια να περιορίσουν τον ασταμάτητο Τζαμπάρ αποφασίστηκε η απαγόρευση του καρφώματος στο κολεγιακό πρωτάθλημα , το οποίο επετράπη ξανά το 1976.  
Το 1967 και 1968 κέρδισε επίσης το USBWA College Player of the Year το οποίο στη συνέχεια μετονομάστηκε σε Oscar Robertson Trophy. 
Υπήρξε φίλος και μαθητής του δασκάλου πολεμικών τεχνών Bruce Lee και συμπρωταγωνιστησαν στην ταινια Game of death το 1978 όπου ενσάρκωσε τον ρόλο του Hakim

Μιλγουόκι Μπακς

Οι  Harlem Globetrotters το προσέφεραν 1 εκατομμύριο δολάρια για να παίξει σ' αυτούς όμως εκείνος αρνήθηκε και πήγε στους Μπακς οι οποίοι τον επέλεξαν και πρώτο στο Ντράφτ.
Ο Τζαμπάρ οδήγησε τους Μπακς στα τελικά της περιφέρειας με ρεκόρ 56-26 (27-55 το προηγούμενο έτος) ενώ ο ίδιος βγήκε 2ος σκόρερ στο πρωτάθλημα με 28.2 πόντους Μ.Ο. και 3ος ριμπάουντερ με 14.5 Μ.Ο. και πήρε το βραβείο του ρούκι της χρονιάς.
Με την προσθήκη του Όσκαρ Ρόμπερτσον οι Μπακς έκαναν την 3η καλύτερη επίδοση (πρώτη εκείνη την εποχή) με 66 νίκες και ένα σερί 20 νικηφόρων αγώνων.
Το Μιλγουόκι κατέκτησε το πρωτάθλημα και ο Τζαμπάρ με 31,7 πόντους ανά παιχνίδι πήρε το βραβείο MVP της σαιζόν.
Την 1η Μαΐου του 1971 όπου οι Μπακς κατέκτησαν το πρωτάθλημα ασπάστηκε τον μουσουλμανισμό και άλλαξε το όνομά του από Φέρντιναντ Λιούις ΄Αλσιντορ σε Καρίμ Αμπντούλ Τζαμπάρ που σημαίνει «αριστοκράτης και δυνατός υπηρέτης».
Ο Τζαμπάρ συνέχεισε να είναι ο ακρογωνιαίος λίθος στο Μιλγουόκι και την επόμενη χρονιά με 34.8 πόντους ξαναπαίρνοντας το βραβείο MVP της σαιζόν.
Το 1974 γρατζούνησε το πάνω μέρος του ματιού του πράγμα που τον εκνεύρισε δίνοντας μια μπουνιά στο στύλο της μπασκέτας σπάζοντας το χέρι του.Έκτοτε φορούσε προστατευτικά γυαλιά.
Το 1975 πήρε μεταγραφή στους Λος Άντζελες Λέικερς.

Λος Άντζελες Λέικερς

Στην πρώτη του σαιζόν στην ομάδα (1975-1976) ήταν εκπληκτικός σκοράροντας 27,7 πόντους ανά παιχνίδι ενώ ήταν ταυτόχρονια πρώτος σε ριμπάουντ και τάπες.
Το ρεκόρ των 1111 αμυντικών ριμπάουντ που μάζεψε εκείνη τη σαιζόν αποτελεί ακόμα και σήμερα ρεκόρ για τα περισσότερα αμυντικά ριμπάουντ που μάζεψε ποτέ ένας παίκτης σε μια μόνο σαιζόν.
Την επόμενη σαιζόν ο Τζαμπάρ και πάλι ήταν εξαιρετικός.
Αναδείχθηκε 3ος σε πόντους ανά παιχνίδι , 2ος σε ριμπάουντ και τάπες ενώ ήταν επίσης 2ος σε ποσοστό ευστοχίας στα δίποντα.Στα Play-Off όμως οι προσπάθειές του δεν ήταν αρκετές απέναντι στο Πόρτλαντ από το οποίο αποκλείστηκαν.
Ακολούθησαν άλλες δύο καλές για τον ίδιο σαιζόν ,το 1978 και το 1979 , όπου οι Λέικερς έφτασαν ξανά στα Play-Off όπου αποκλείστηκαν και τις 2 φορές από τους Σιάτλ Σούπερσονικς. 
Το 1980 οι Λέικερς μετά από μεταγραφικές διαπραγματεύσεις με τους Νιου Ορλίνς Τζαζ απέκτησαν τα δικαιώματα της πρώτης επιλογής των Τζαζ στα Ντραφτ του 1980.
Οι Τζαζ , στην κλήρωση για την πρώτη επιλογή του Ντραφτ με τους Σικάγο Μπουλς , ευτύχησαν να κληρωθούν πρώτοι και έτσι οι Λέικερς που είχαν τα δικαιώματα επέλεξαν τον Μάτζικ Τζόνσον.
Ο ύψους 2,06 μ. Πόιντ Γκαρντ θα εξελίσσονταν σε έναν από τους καλύτερους παίκτες στην ιστορία του αθλήματος και μαζί με τον Τζαμπάρ θα έκαναν τους Λέικερς την ομάδα που θα κυριαρχούσε στο NBA τη δεκαετία του 1980.
Σε αυτό το διάστημα ο Τζαμπάρ κέρδισε 5 πρωταθλήματα ενώ κέρδισε άλλη μια φορά το βραβείο του πολυτιμότερου παίκτη της περιόδου , συμπεριλήφθηκε 4 ακόμα φορές στην Καλύτερη Πεντάδα του NBA και άλλες 2 φορές στην Καλύτερη Αμυντική Πεντάδα.
Εκτός αυτού στις 5 Απριλίου του 1985 σε ηλικία 37 ετών πλέον ο Τζαμπαρ θα αναδειχθεί πρώτος σκόρερ όλων των εποχών στο NBA σπάζοντας το ρεκόρ του Ουίλτ Τσάμπερλεϊν.
Θα κατακτήσει τα δυο του τελευταία πρωταθλήματα το 1987 και το 1988 έναντι των Μπόστον Σέλτικς και των Ντιτρόιτ Πίστονς αντίστοιχα ενώ το 1989 οι Λέικερς θα ξαναφτάσουν στον τελικό του NBA όπου θα αντιμετωπίσουν και πάλι τους Πίστονς από τους οποίους όμως αυτή τη φορά θα χάσουν τη σειρά με 4-0 νίκες.
Μετά τους τελικούς του 1989 ο Τζαμπάρ , σε ηλικία 42 ετών , ανακοινώνει πως αποσύρεται από την ενεργό δράση ύστερα από 20 χρόνια επαγγελματικής καριέρας στο NBA και το ABA.